proxectonos/corpus_dominio_legal_administrativo_tmp huggingface dataset:
RESOLUCIÓN do 10 de febreiro de 2012, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos por esta consellería no terceiro cuadrimestre do ano 2011.
Consellería de Economía e Industria — III. Outras disposicións — 23/02/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de setembro, outubro, novembro e decembro do ano 2011, que se incorpora como anexo a esta resolución.
Santiago de Compostela, 10 de febreiro de 2012.
Convenios de colaboración subscritos pola Consellería de Economía e Industria nos meses de setembro, outubro, novembro e decembro do ano 2011.
CORRECCIÓN de erros. Orde do 20 de xullo de 2011 pola que se establecen as bases reguladoras para a concesión, en réxime de concorrencia competitiva, das subvencións para o apoio ao crecemento empresarial mediante o fomento da investigación e a innovación empresarial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2011 (códigos de procedemento IN841A, IN841B, IN841C).
Consellería de Economía e Industria — III. Outras disposicións — 23/02/2012

Advertido erro na orde antes citada, na versión castelán, publicada no DOG n.º 143, do 27 de xullo de 2011.
Faise a corrección na versión do DOG neste idioma. Tal corrección no procede no texto galego.
CORRECCIÓN de erros. Orde do 1 de febreiro de 2012 pola que se modifica o Regulamento da denominación de orixe Valdeorras e do seu Consello Regulador.
Consellería do Medio Rural e do Mar — III. Outras disposicións — 23/02/2012

Advertido erro na citada orde, publicada no
Diario Oficial de Galicia
número 31, do martes, 14 de febreiro de 2012, cómpre efectuar a seguinte corrección da versión en galego:
Na páxina 5818, no punto un do artigo único onde di: «2. Na produción de mosto seguiranse as prácticas tradicionais aplicadas coa moderna tecnoloxía, orientada á mellora da calidade do produto final. Aplicaranse presións axeitadas para a extracción do mosto e do viño e a súa separación da augardente, de forma que o rendemento non sexa superior a 72 litros de viño por cada 100 quilogramos de uva», debe dicir: «2. Na produción de mosto seguiranse as prácticas tradicionais aplicadas coa moderna tecnoloxía, orientada á mellora da calidade do produto final. Aplicaranse presións axeitadas para a extracción do mosto e do viño e a súa separación do bagazo, de forma que o rendemento non sexa superior a 72 litros de viño por cada 100 quilogramos de uva».
RESOLUCIÓN do 31 de xaneiro de 2012, da Dirección Xeral de Relacións Institucionais e Parlamentarias, pola que se ordena a publicación do Acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 5/2011, do 30 de setembro, de patrimonio da Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 23/02/2012

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo nesta resolución.
Santiago de Compostela, 31 de xaneiro de 2012.
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 18 de xaneiro de 2012, adoptou o seguinte acordo:
Primeiro. Iniciar negociacións para resolver as discrepancias suscitadas en relación coa disposición adicional décima da Lei 5/2011, do 30 de setembro, do patrimonio da Comunidade Autónoma de Galicia.
Segundo. Designar un grupo de traballo para propoñerlle á Comisión Bilateral de Cooperación a solución que proceda.
Terceiro. Comunicarlle este acordo ao Tribunal Constitucional, antes do vindeiro día 25 de xaneiro de 2012, por calquera dos órganos mencionados no artigo 33.2 da Lei orgánica do Tribunal Constitucional, para os efectos que no propio precepto se establecen, así como inserir o presente acordo no
Boletín Oficial del Estado
e no
Diario Oficial de Galicia
. Madrid, 18 de xaneiro de 2012. Cristóbal Montoro Romero, ministro de Facenda e Administracións Públicas. Alfonso Rueda Valenzuela, conselleiro de Presidencia, Administracións Públicas e Xustiza.
CORRECCIÓN de erros. Orde do 30 de decembro de 2011 pola que se establecen as bases polas que se rexerá a concesión da prestación económica de pagamento único por fillas e fillos menores de tres anos para o ano 2012.
Consellería de Traballo e Benestar — III. Outras disposicións — 24/02/2012

Advertidos erros na referida orde, publicada no
Diario Oficial de Galicia
número 32, do 15 de febreiro de 2012, cómpre efectuar as seguintes correccións:
Na páxina 5952, no artigo 5.1, sobre autorización de datos do documento nacional de identidade da persoa solicitante e do/da seu/súa cónxuxe ou parella, onde di: «anexo I», debe dicir: «anexo IV».
Na páxina 5952, no artigo 5.2, sobre os anexos que teñen que presentar as persoas anteriormente beneficiarias, onde di: «anexo I», debe dicir: «anexo I, III e IV».
Na páxina 5953, na alínea b) do artigo 6.2, onde di: «anexo II e III», debe dicir: «anexo II, III e IV».
Esta modificación non afecta o prazo establecido na referida orde para a presentación de solicitudes.
DECRETO 78/2012, do 23 de febreiro, polo que se dispón o cesamento de dous vogais do Consello Executivo da Axencia de Protección da Legalidade Urbanística.
Consellería de Medio Ambiente, Territorio e Infraestruturas — II. Autoridades e persoal — 24/02/2012

A Lei 9/2002, do 30 de decembro, de ordenación urbanística e protección do medio rural de Galicia creou a Axencia de Protección da Legalidade Urbanística como instrumento fundamental para velar pola utilización racional do solo conforme o disposto no ordenamento urbanístico.
De acordo co previsto no artigo 226 da devandita lei e nos estatutos da axencia, aprobados polo Decreto 213/2007, do 31 de outubro, os seus órganos directivos son o/a director/a e o Consello Executivo, como órgano de dirección e control, do que forman parte catro vogais en representación da Comunidade Autónoma.
En virtude do establecido nos artigos 4.13.º e 34.2.º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día vinte e tres de febreiro de dous mil doce,
Que cesen Celestino García Braña e Ignacio Cerrada Gonzalo como vogais do Consello Executivo da Axencia de Protección da Legalidade Urbanística, agradecéndolles os servizos prestados.
Santiago de Compostela, vinte e tres de febreiro de dous mil doce.
RESOLUCIÓN do 23 de xaneiro de 2012 pola que se notifica aos beneficiarios das axudas de investimentos a bordo concedidas no ano 2009 o deber de cumprimento das obrigas de levar un sistema de contabilidade separado e de respectar e manter as características do proxecto durante os cinco anos seguintes á data de pagamento.
Consellería do Medio Rural e do Mar — III. Outras disposicións — 21/02/2012

O día 24 de marzo de 2009 publicouse no DOG núm. 57 a Orde do 11 de marzo de 2009 pola que se establecen as bases reguladoras para a concesión, en réxime de concorrencia competitiva, das axudas aos investimentos a bordo de buques pesqueiros e selectividade cofinanciadas co Fondo Europeo da Pesca. Ao abeiro desta orde emitíronse as resolucións de concesión sen que se fixera constar nelas parte das obrigas que debe asumir o beneficiario, procede agora, por tanto, notificarlles que deben cumprir, ademais de todas as obrigas establecidas na resolución, as que a continuación se citan:
1. De acordo co artigo 59, letra d, do Regulamento (CE) núm. 1198/2006 do Consello, do 27 de xullo, relativo ao Fondo Europeo da Pesca (FEP) deben manter un sistema de contabilidade separado ou un código contable axeitado en relación con todas as transaccións relacionadas coas operacións de pagamento da axuda. É dicir, cando o beneficiario estea obrigado a levar un sistema de contabilidade o pagamento deberá figurar nel de xeito separado. De non ser este o seu caso, deberá poder identificarse de forma inequívoca na documentación bancaria o pagamento da subvención. En ambos os casos deberá conservarse sempre esa documentación durante un período de cinco anos.
2. Segundo o artigo 56, punto 1, do Regulamento (CE) núm. 1198/2006 do Consello, do 27 de xullo, relativo ao Fondo Europeo da Pesca (FEP) deberá respectar e manter os investimentos durante os cinco anos seguintes á data de pagamento da axuda.
No anexo figura a relación de beneficiarios que cobraron axudas a investimentos a bordo no ano 2009 e que están suxeitos ao cumprimento das mencionadas obrigas.
Santiago de Compostela, 23 de xaneiro de 2012.
DECRETO 79/2012, do 23 de febreiro, polo que se designan dous vogais do Consello Executivo da Axencia de Protección da Legalidade Urbanística.
Consellería de Medio Ambiente, Territorio e Infraestruturas — II. Autoridades e persoal — 24/02/2012

A Lei 9/2002, do 30 de decembro, de ordenación urbanística e protección do medio rural de Galicia creou a Axencia de Protección da Legalidade Urbanística como instrumento fundamental para velar pola utilización racional do solo conforme o disposto no ordenamento urbanístico.
De acordo co previsto no artigo 226 da devandita lei e nos estatutos da axencia, aprobados polo Decreto 213/2007, do 31 de outubro, os seus órganos directivos son o/a director/a e o Consello Executivo, como órgano de dirección e control, do que forman parte catro vogais en representación da Comunidade Autónoma.
En virtude do establecido nos artigos 4.13.º e 34.2.º da Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas, e logo de deliberación do Consello da Xunta de Galicia, na súa reunión do día vinte e tres de febreiro de dous mil doce,
Designo a Jorge Carlos Duarte Vázquez e a Antonio José Boné Pina como vogais do Consello Executivo da Axencia de Protección da Legalidade Urbanística.
Santiago de Compostela, vinte e tres de febreiro de dous mil doce.
RESOLUCIÓN do 24 de xaneiro de 2012 pola que se inscribe a Asociación Cultural de Amigos del Camino de Santiago del Sureste. Caudete no Rexistro de Entidades de Promoción do Camiño de Santiago.
Consellería de Cultura, Educación e Ordenación Universitaria — III. Outras disposicións — 21/02/2012

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Cultural de Amigos del Camino de Santiago del Sureste. Caudete, do 12 de decembro de 2011.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección do Patrimonio Cultural, emitido de acordo co artigo 23 do mencionado decreto, segundo o cal «as entidades solicitantes deberán ter como finalidade a recuperación, conservación e promoción dos camiños de Santiago, así como a difusión da cultura derivada deles».
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia,
Que a Asociación Cultural de Amigos del Camino de Santiago del Sureste. Caudete quede inscrita no Rexistro de Entidades de Promoción do Camiño de Santiago co número 197.
Santiago de Compostela, 24 de xaneiro de 2012.
CORRECCIÓN de erros. Orde do 20 de xaneiro de 2012 pola que se convocan os premios extraordinarios de formación profesional de grao superior correspondentes ao curso 2010-2011.
Consellería de Cultura, Educación e Ordenación Universitaria — III. Outras disposicións — 22/02/2012

Advertido un erro na orde publicada no DOG número 19, do 27 de xaneiro de 2012, cómpre efectuar a seguinte modificación:
Na páxina 4097, no primeiro parágrafo, onde di: «O Ministerio de Educación, Cultura e Deporte creou mediante Orde ECD/1696/2002, do 1 de xullo de 2002 (BOE do 5 de xullo) os premios nacionais de formación profesional como recoñecemento ao alumnado que rematou os seus estudos de formación profesional de grao superior»; debe dicir: «O Ministerio de Educación, Cultura e Deporte creou mediante Orde EDU/2128/2011, do 15 de xullo de 2011 (BOE do 28 de xullo), os premios nacionais de formación profesional de grao superior establecidos pola Lei orgánica 2/2006, do 3 de maio, de educación».
ORDE do 26 de xaneiro de 2012 pola que se modifica a autorización do centro privado Miraflores do Pereiro de Aguiar.
Consellería de Cultura, Educación e Ordenación Universitaria — III. Outras disposicións — 22/02/2012

A representante da titularidade do CPR Miraflores, do concello do Pereiro de Aguiar, solicita a modificación da autorización para impartir as novas ensinanzas de educación secundaria obrigatoria (ESO) e do bacharelato nas modalidades de ciencias e tecnoloxía; humanidades e ciencias sociais; e a de artes: vía de artes plásticas, imaxe e deseño.
A Xefatura Territorial de Ourense achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar as novas ensinanzas de educación secundaria obrigatoria e do bacharelato, no centro privado que se sinala:
Denominación: CPR Miraflores.
Código do centro: 32020720.
Domicilio: Urbanización Monte Alegre, parcela 13.
Localidade: A Lamela.
Concello: O Pereiro de Aguiar.
Provincia: Ourense.
Titular:
Congregación Religiosa Esclavas de la Santísima Eucaristía y de la Madre de Dios
.
Composición resultante:
Educación infantil: 6 unidades.
Educación primaria: 6 unidades.
Educación secundaria obrigatoria: 4 unidades.
Bacharelato: 6 unidades, das modalidades de:
– Ciencias e tecnoloxía (2 unidades).
– Humanidades e ciencias sociais (2 unidades).
– Artes: vía de artes plásticas, imaxe e deseño (2 unidades).
Segundo. Antes da posta en funcionamento das ensinanzas que se autorizan a Xefatura Territorial da Consellería de Cultura, Educación e Ordenación Universitaria de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de xaneiro de 2012.
ORDE do 8 de febreiro de 2012 pola que se modifica a autorización do centro privado María Auxiliadora de Ourense.
Consellería de Cultura, Educación e Ordenación Universitaria — III. Outras disposicións — 27/02/2012

O representante da titularidade do centro privado María Auxiliadora, no concello de Ourense, solicita autorización para impartir unha unidade de educación especial.
A Xefatura Territorial da Consellería de Cultura, Educación e Ordenación Universitaria de Ourense achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve.
Por proposta da Dirección Xeral de Centros e Recursos Humanos,
Primeiro. Autorizar unha unidade de educación especial no centro privado que se sinala a continuación:
Segundo. Para a posta en funcionamento da nova unidade de educación especial autorizada, a Xefatura Territorial de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de febreiro de 2012.
CORRECCIÓN de erros. Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a Autonomía e a Atención á Dependencia, o procedemento para a elaboración do programa individual de atención e a organización e funcionamento dos órganos técnicos competentes.
Consellería de Traballo e Benestar — I. Disposicións xerais — 29/02/2012

Advertido erro na orde antes citada, publicada no Diario Oficial de Galicia n.º 9, do 13 de xaneiro de 2012, cómpre facer a seguinte corrección:
Na páxina 2194, na cal se establece o anexo I relativo ao compromiso de cumprir coas condicións en materia de seguridade social relativas á persoa que prestará os servizos de asistencia persoal e que se vincula ao procedemento BS211A, débese facer referencia ao procedemento BS210A «recoñecemento da situación de dependencia e do dereito ás prestacións do sistema», polo que se substitúe polo seguinte anexo I.
ORDE do 6 de febreiro de 2012 pola que se nomean dous novos membros do Comité Ético de Investigación Clínica de Galicia.
Consellería de Sanidade — II. Autoridades e persoal — 28/02/2012

Os comités éticos de investigación clínica constitúen órganos especializados aos que corresponde informar todos aqueles ensaios clínicos que se realicen dentro do seu ámbito territorial.
Con carácter xeral, os ensaios clínicos e os comités éticos de investigación clínica regúlanse na nosa Comunidade Autónoma no Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, ademais de polo Real decreto 223/2004, do 6 de febreiro, polo que se regulan os ensaios clínicos con medicamentos.
O Comité Ético de Investigación Clínica de Galicia creouse pola Orde do 11 de xullo de 1996, a cal dispón no seu artigo 3 que a composición do dito comité axustarase ao establecido no Decreto 32/1996, do 25 de xaneiro, debendo ser os seus membros nomeados por orde da Consellería de Sanidade.
De acordo co anterior, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, e pola Lei 2/2007, do 27 de xullo, e conforme o establecido no artigo 3 da Orde do 11 de xullo de 1996,
Artigo único.
Nomear como novos membros do Comité Ético de Investigación Clínica de Galicia as persoas que se relacionan no anexo desta orde.
Disposición derrogatoria única.
Quedan derrogadas cantas disposicións de igual ou inferior rango se opoñan ao disposto nesta orde.
Disposición derradeira única.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 6 de febreiro de 2012.
Novos membros do Comité Ético de Investigación Clínica de Galicia:
– Susana Romero Yuste, médica especialista en Reumatoloxía do Complexo Hospitalario de Pontevedra.
– Juan Fernando Cueva Bañuelos, médico especialista en Oncoloxía do Complexo Hospitalario Universitario de Santiago.
DECRETO 80/2012, do 23 de febreiro, polo que se nomean membros do Consello Asesor de RTVE en Galicia.
Consellería de Presidencia, Administracións Públicas e Xustiza — II. Autoridades e persoal — 28/02/2012

De acordo co establecido no artigo 8.2 da Lei 10/1983, do 9 de decembro, reguladora do Consello Asesor de RTVE en Galicia, e de conformidade coas designacións efectuadas polo Parlamento de Galicia na súa sesión plenaria do día catorce de febreiro de dous mil doce,
Nomear membros do Consello Asesor de RTVE en Galicia, logo do coñecemento do Consello da Xunta de Galicia na súa reunión do día vinte e tres de febreiro de dous mil doce, as seguintes persoas:
– Marcos Gómez Román.
– Jacobo Varela Suanzes-Carpegna.
Santiago de Compostela, vinte e tres de febreiro de dous mil doce.
ORDE do 6 de febreiro de 2012 pola que se dispón o cesamento, por petición propia, dun membro do Comité Ético de Investigación Clínica de Galicia.
Consellería de Sanidade — II. Autoridades e persoal — 28/02/2012

Os comités éticos de investigación clínica constitúen órganos especializados aos que corresponde informar todos aqueles ensaios clínicos que se realicen dentro do seu ámbito territorial.
Con carácter xeral, os ensaios clínicos e os comités éticos de investigación clínica regúlanse na nosa Comunidade Autónoma no Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, ademais de polo Real decreto 223/2004, do 6 de febreiro, polo que se regulan os ensaios clínicos con medicamentos.
O Comité Ético de Investigación Clínica de Galicia creouse pola Orde do 11 de xullo de 1996, a cal dispón no seu artigo 3 que a composición do dito comité axustarase ao establecido no Decreto 32/1996, do 25 de xaneiro, debendo ser os seus membros nomeados por orde da Consellería de Sanidade.
De acordo co anterior, en virtude das facultades que me confire o artigo 38 da Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, e pola Lei 2/2007, do 27 de xullo, e conforme o establecido no artigo 3 da Orde do 11 de xullo de 1996,
Artigo único.
Que cese, por petición propia, como membro do Comité Ético de Investigación Clínica de Galicia, a persoa que se relaciona no anexo desta orde.
Disposición derrogatoria única.
Quedan derrogadas cantas disposicións de igual ou inferior rango se opoñan ao disposto nesta orde.
Disposición final única.
Esta orde entrará en vigor ao día seguinte da súa publicación no Diario Oficial de Galicia.
Santiago de Compostela, 6 de febreiro de 2012.
Cesamento de Fernando Tato Herrero, médico especialista en Farmacoloxía do Complexo Hospitalario Universitario de Santiago.
RESOLUCIÓN do 17 de febreiro de 2012, da Secretaría Xeral para o Deporte, pola que se fai pública a listaxe de solicitudes excluídas e pendentes de emenda, presentadas ao abeiro da Resolución do 15 de decembro de 2011, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas.
Consellería de Presidencia, Administracións Públicas e Xustiza — III. Outras disposicións — 29/02/2012

De conformidade co disposto na Resolución do 15 de decembro de 2011, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas e agrupacións deportivas escolares de Galicia, para o desenvolvemento de actividades deportivas (DOG número 244, do 23 de decembro), recibidas as solicitudes nos correspondentes servizos provinciais de deportes, e rematada a fase de revisión da documentación achegada e de comprobación do grao de cumprimento dos requisitos establecidos na devandita resolución, a Secretaría Xeral para o Deporte
Primeiro. Publicar a listaxe de solicitudes que se deberán emendar por presentaren a documentación incompleta. Tal relación recóllese no anexo I desta resolución, ordenada polo nome da entidade.
Segundo. Publicar a listaxe de solicitudes excluídas e o motivo da exclusión. Tal relación recóllese no anexo II desta resolución, ordenada polo nome da entidade.
Terceiro. Estas listaxes exporanse nos taboleiros de anuncios dos servizos provinciais e da Secretaría Xeral para o Deporte, así como na páxina web www.deportegalego.es
Cuarto. Os interesados poderán formular reclamacións, emendar erros e falta de documentación nun prazo de dez (10) días hábiles contados desde a data de publicación desta resolución no Diario Oficial de Galicia, ante os respectivos servizos provinciais de deportes. Transcorrido este prazo sen que se emenden as deficiencias, considerarase que o interesado desiste da súa petición, logo da resolución ditada nos termos previstos no artigo 42 da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 17 de febreiro de 2012.
DECRETO 81/2012, do 16 de febreiro, polo que se crea a Confraría de Pescadores de Vilaboa Pedra da Oliveira.
Consellería do Medio Rural e do Mar — III. Outras disposicións — 28/02/2012

As confrarías de pescadores están reguladas na Lei 9/1993, do 8 de xullo, de confrarías de pescadores de Galicia e no Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, que as configura como corporacións de dereito público que representan intereses económicos e corporativos dos profesionais do sector pesqueiro e marisqueiro e dos seus asociados dentro do seu ámbito territorial.
O artigo 15 da lei e o artigo 65 do decreto prevén a creación de novas confrarías cando exista algunha zona do litoral galego non atribuído a ningunha confraría, e establecen os requisitos que se deben cumprir para a súa creación.
Con este amparo legal a Asociación Profesional de Mariscadores de Vilaboa Pedra da Oliveira instou a creación dunha nova confraría de pescadores para o ámbito territorial comprendido entre Punta do Cabalo ata Punta do Aradoiro no fondo da ría de Vigo, e presentou unha solicitude asinada por 99 profesionais habilitados no ámbito territorial no que se pretende establecer, lexitimada por notario, xunto cunha memoria dos servizos que a confraría podería prestar desde o momento da súa creación, un proxecto de estatutos e un estudo económico de viabilidade vinculado aos bens e dereitos da Asociación Profesional de Mariscadores de Vilaboa Pedra da Oliveira.
A Consellería do Mar comprobou que os solicitantes constitúen a maioría de profesionais exixida no artigo 15 da Lei 9/1993 e que se cumpren as demais formalidades para a creación dunha nova confraría, polo que solicitou informe ás confrarías lindantes e á Federación Provincial de Confrarías de Pontevedra.
Unha vez emitidos estes informes, a Consellería do Medio Rural e do Mar propón elevar ao Consello da Xunta de Galicia o acordo para a creación da Confraría de Pescadores de Vilaboa Pedra da Oliveira.
En consecuencia, por proposta da conselleira do Medio Rural e do Mar e logo de deliberación do Consello da Xunta de Galicia, na súa reunión do día dezaseis de febreiro de dous mil doce,
Artigo 1.
Créase a Confraría de Pescadores de Vilaboa Pedra da Oliveira como corporación de dereito público, dotada de personalidade xurídica e capacidade de obrar para o cumprimento dos seus fins.
Artigo 2.
O ámbito territorial da Confraría de Pescadores de Vilaboa Pedra da Oliveira comprende desde punta do Cabalo ata punta do Aradoiro, tendo o seu límite na pedra da Espiga, sita nas coordenadas l: 42° 17’ 28,285”, L: 8° 39’ 32,764” (ETRS89).
Artigo 3.
A nova confraría de pescadores estará suxeita ás disposicións da Lei 9/1993, do 8 de xullo, de confrarías de pescadores de Galicia e do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións.
Disposición derradeira.
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, dezaseis de febreiro de dous mil doce.
RESOLUCIÓN do 14 de setembro de 2012, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no segundo cuadrimestre do ano 2012.
Consellería de Presidencia, Administracións Públicas e Xustiza — III. Outras disposicións — 20/09/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG núm. 136, do 14 de xuño), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo 1
Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de maio, xuño, xullo e agosto do ano 2012, que se incorpora como anexo I a esta resolución.
Artigo 2
Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2012, que se incorpora como anexo II a esta resolución.
Santiago de Compostela, 14 de setembro de 2012
Convenios de colaboración subscritos pola Consellería de Presidencia, Administracións Públicas e Xustiza nos meses de maio, xuño, xullo e agosto de 2012
Convenios de colaboración subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril de 2012
RESOLUCIÓN do 6 de setembro de 2012 pola que se modifica a Resolución do 30 de xaneiro de 2012 de delegación de competencias na persoa titular da dirección da entidade pública empresarial Augas de Galicia e na persoa titular da Secretaría Xeral Técnica da Consellería de Medio Ambiente, Territorio e Infraestruturas.
Augas de Galicia — III. Outras disposicións — 24/09/2012

O 31 de xaneiro de 2012 foi publicada no Diario Oficial de Galicia a Resolución do 30 de xaneiro de 2012 de delegación de competencias na persoa titular da dirección da entidade pública empresarial Augas de Galicia e na persoa titular da Secretaría Xeral Técnica da Consellería de Medio Ambiente, Territorio e Infraestruturas.
A dita resolución derivaba na entrada en funcionamento da nova entidade pública empresarial Augas de Galicia, creada pola Lei 9/2010, do 4 de novembro, de augas de Galicia e tiña por obxecto tramitar coa maior axilidade e eficiencia resolucións administrativas que debían ser ditadas pola persoa titular da Presidencia de Augas de Galicia.
Froito da experiencia resultante da aplicación da resolución citada, púxose de manifesto a conveniencia da súa modificación co obxecto de modificar aspectos relativos á potestade sancionadora –delegando non só a materia de augas senón tamén a tributaria derivada da xestión e inspección dos tributos xestionados por Augas de Galicia– e á tramitación de recursos administrativos –delegando a competencia para resolver recursos administrativos que non se refiran á materia sancionadora–.
En consecuencia, de acordo co disposto na Lei 9/2010, do 4 de novembro, de augas de Galicia, na Lei 16/2010, do 17 de decembro, de organización e funcionamento da Administración xeral e do sector público autonómico de Galicia e na Lei 1/1983, do 22 de febreiro, reguladora da Xunta de Galicia e da súa Presidencia,
Primeiro. Modificar o punto primeiro 4 da Resolución do 30 de xaneiro de 2012 de delegación de competencias na persoa titular da dirección da entidade pública empresarial Augas de Galicia e na persoa titular da Secretaría Xeral Técnica da Consellería de Medio Ambiente, Territorio e Infraestruturas, que queda redactado como segue:
«4. En materia de potestade sancionadora, o exercicio da competencia para resolver os procedementos sancionadores por infraccións graves».
Segundo. Modificar o punto segundo da Resolución do 30 de xaneiro de 2012 de delegación de competencias na persoa titular da dirección da entidade pública empresarial Augas de Galicia e na persoa titular da Secretaría Xeral Técnica da Consellería de Medio Ambiente, Territorio e Infraestruturas, que queda redactado como segue:
«Delégase na persoa titular da Secretaría Xeral Técnica da Consellería de Medio Ambiente, Territorio e Infraestruturas o exercicio da competencia para resolver os recursos administrativos de alzada en materia de augas e, de ser o caso, suspender a executividade dos actos impugnados».
Terceiro. Esta resolución producirá efectos a partir do mesmo día da súa publicación no Diario Oficial de Galicia.
Santiago de Compostela, 6 de setembro de 2012
RESOLUCIÓN do 10 de setembro de 2012, da Dirección do Fondo Galego de Garantía Agraria, pola que se dá publicidade á relación de centros escolares beneficiarios das axudas para a distribución de froitas frescas ao alumnado de centros escolares de Galicia para o curso escolar 2012-2013.
Fondo Galego de Garantía Agraria — III. Outras disposicións — 24/09/2012

Mediante a Resolución do 8 de xuño de 2012 (DOG nº 114, do 15 de xuño) estableceuse o procedemento para a concesión das axudas para a distribución de froitas frescas ao alumnado de centros escolares e a convocatoria para o curso escolar 2012-2013.
Esta convocatoria finánciase con cargo á aplicación orzamentaria 13.80.713F.779.0 do orzamento de gastos do Fondo Galego de Garantía Agraria para o curso 2012-2013, por un importe máximo de 131.000 euros. Sen prexuízo do anterior, as ditas dotacións orzamentarias poderán incrementarse, se for procedente, con outros fondos procedentes do Fondo Europeo Agrícola de Garantía, dos orzamentos xerais do Estado e da Comunidade Autónoma.
De conformidade co disposto no artigo 21 da citada resolución e nos termos establecidos no artigo 15 da Lei 9/2007, do 13 de xuño, de subvencións de Galicia, o Fondo Galego de Garantía Agraria publicará no Diario Oficial de Galicia as axudas concedidas, sen prexuízo da publicación na sede electrónica da Consellería do Medio Rural e do Mar.
En virtude do exposto anteriormente,
Darlle publicidade á relación de centros escolares de educación infantil de segundo ciclo, educación primaria e educación secundaria obrigatoria, beneficiarios das axudas para a distribución de froita fresca ao alumnado de Galicia no curso escolar 2012-2013.
Santiago de Compostela, 10 de setembro de 2012
DECRETO 191/2012, do 6 de setembro, polo que se dispón a substitución de dous membros do Consello Escolar de Galicia.
Consellería de Cultura, Educación e Ordenación Universitaria — II. Autoridades e persoal — 26/09/2012

De conformidade co disposto nos artigos 4, 5 e 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve a dita lei, e no artigo 16.1, letra c), do Decreto 87/1992, do 26 de marzo, polo que se aproba o regulamento de réxime interno do Consello Escolar de Galicia; atendendo á designación formalizada pola Confederación Galega de Asociación de Pais de Alumnos (Congapa), por proposta do conselleiro de Cultura, Educación e Ordenación Universitaria, e logo de deliberación do Consello da Xunta de Galicia na súa reunión do seis de setembro de dous mil doce,
Artigo 1
Que cesen como membros do Consello Escolar de Galicia:
a) En representación da Administración educativa, José Luis Mira Lema.
b) En representación dos pais de alumnos do ensino privado, María Inés Gómez Otero (Confederación Galega de Asociacións de Pais de Alumnos, Congapa).
Artigo 2
Noméanse membros do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia:
a) En representación da Administración educativa, María del Carmen Cimadevila Cea.
b) En representación dos pais de alumnos do ensino privado, Jorge Javier Villarino Rey (Confederación Galega de Asociacións de Pais de Alumnos, Congapa).
Artigo 3
O mandato dos novos membros será ata que se proceda á legal renovación por metades que establece o artigo 6 da Lei 3/1986, do 18 de decembro, de consellos escolares de Galicia.
Disposición derradeira.
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, seis de setembro de dous mil doce
RESOLUCIÓN do 19 de abril de 2012 pola que se dá publicidade ao acordo de constitución do Consello Reitor da Axencia Galega de Innovación.
Consellería de Economía e Industria — III. Outras disposicións — 27/04/2012

O Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos (DOG n.º 19, do 27 de xaneiro) entrou en vigor o día 20 de febreiro de 2012, aos vinte días da súa publicación. A disposición adicional primeira do citado decreto establece que a constitución da Axencia Galega de Innovación se producirá coa realización da sesión constitutiva do seu Consello Reitor, que terá lugar no prazo de dous meses desde a súa entrada en vigor, sinalando tamén que na data de constitución da Axencia Galega de Innovación quedará suprimida a Dirección Xeral de Investigación, Desenvolvemento e Innovación da Consellería de Economía e Industria, subrogándose a Axencia na totalidade dos seus dereitos e obrigas derivados do exercicio das correspondentes competencias e sucedéndoa en todas as súas competencias e funcións. Resultarán igualmente suprimidas a Subdirección Xeral de Xestión do PGDIT e a Subdirección Xeral de Innovación Empresarial e os servizos delas dependentes, e resultará modificada a estrutura orgánica da Consellería de Economía e Industria aprobada polo Decreto 324/2009, do 11 de xuño, nos termos previstos na disposición derradeira primeira do Decreto 50/2012, do 12 de xaneiro.
Na súa virtude, e logo de convocatoria polo conselleiro de Economía e Industria, o Consello Reitor da Axencia Galega de Innovación realizou a súa sesión constitutiva o día 18 de abril de 2012, polo que esta consellería
Ordenar a publicación no
Diario Oficial de Galicia
do seguinte acordo do Consello Reitor da Axencia Galega de Innovación, adoptado o día 18 de abril de 2012 que ten o seguinte teor literal:
O presidente, despois de dar a benvida aos integrantes do órgano colexiado, declara formalmente constituído o Consello Reitor da Axencia Galega de Innovación.
Santiago de Compostela, 19 de abril de 2012.
RESOLUCIÓN do 10 de setembro de 2012, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade aos convenios de colaboración subscritos por esta consellería no segundo cuadrimestre de 2012.
Consellería de Medio Ambiente, Territorio e Infraestruturas — III. Outras disposicións — 27/09/2012

O artigo 11 da Lei 4/2006, do 30 de xuño, de transparencia e de boas prácticas na Administración pública galega (Diario Oficial de Galicia nº 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería de Medio Ambiente, Territorio e Infraestruturas no segundo cuadrimestre do ano 2012, que se incorpora como anexo a esta resolución.
Santiago de Compostela, 10 de setembro de 2012
CORRECCIÓN de erros. Resolución do 24 de setembro de 2012 pola que se fan públicas as candidaturas proclamadas polas xuntas electorais provinciais da Coruña, Lugo, Ourense e Pontevedra para as eleccións ao Parlamento de Galicia de 2012.
Consellería de Presidencia, Administracións Públicas e Xustiza — III. Outras disposicións — 27/09/2012

Advertidos erros na Resolución do 24 de setembro de 2012 pola que se fan publicas as candidaturas proclamadas polas xuntas electorais provinciais da Coruña, Lugo, Ourense e Pontevedra para as eleccións ao Parlamento de Galicia de 2012, publicada no
Diario Oficial de Galicia
nº 183, do 25 de setembro de 2012, cómpre facer as seguintes correccións:
Na páxina 37166, epígrafe 7. COMUNISTAS DA GALIZA (COMUNISTAS DA GALIZA), punto 10, onde di: «Dona Tania Re Dondo González», debe dicir: «Dona Tania Redondo González».
Na páxina 37168, epígrafe 10. SOCIEDAD CIVIL Y DEMOCRACIA (SCD), punto 2, onde di: «Dona María Teresa Sagardia Re Dondo», debe dicir: «Dona María Teresa Sagardia Redondo».
Na páxina 37170, epígrafe 12. SOLIDARIDAD Y AUTOGESTIÓN INTERNACIONALISTA (SAIn), punto 13, onde di: «Dona Teresa Re Dondo Sandoval», debe dicir: «Dona Teresa Redondo Sandoval».
Na páxina 37176, epígrafe 1. PARTIDO DA TERRA (PT), punto 3, onde di: «Don Jorge González Gómez (Mon Donhedo)», debe dicir: «Don Jorge González Gómez (Mondonhedo)».
Na páxina 37182, na epígrafe 13. COMPROMISO POR GALICIA (CxG), punto 9, onde di: «Don Juan Carlos Aguiar Re Dondas», debe dicir: «Don Juan Carlos Aguiar Redondas».
Na páxina 37184, na epígrafe 16, onde di: «ALTERNATIVA GALEGA DE ESQUERDA (EU-ANOVA)», debe dicir: «ALTERNATIVA GALEGA DE ESQUERDA (ESQUERDA UNIDA-ANOVA) (EU-ANOVA)».
Na páxina 37192, na epígrafe 16, onde di: «ALTERNATIVA GALEGA DE ESQUERDA (EU-ANOVA)», debe dicir: «ALTERNATIVA GALEGA DE ESQUERDA (ESQUERDA UNIDA-ANOVA) (EU-ANOVA)».
Na páxina 37196, epígrafe 3. ACCIÓN DEMOCRÁTICA DE CENTRO DE GALICIA (ADCG), punto 13, onde di: «Dona Gloria Albertina Arre Dondo Olivo», debe dicir: «Dona Albertina Arredondo Olivo».
ORDE do 17 de setembro de 2012 pola que se resolve a convocatoria do Plan de mellora de bibliotecas escolares en centros públicos non universitarios de titularidade da Consellería de Cultura, Educación e Ordenación Universitaria, para o curso 2012/13.
Consellería de Cultura, Educación e Ordenación Universitaria — III. Outras disposicións — 26/09/2012

Mediante a Orde do 26 de abril de 2012 (DOG do 7 de maio), a Consellería de Cultura, Educación e Ordenación Universitaria convocou o Plan de mellora de bibliotecas escolares en centros públicos non universitarios de titularidade da consellería, para o curso 2012/13.
Reunida a comisión de valoración prevista no artigo sexto da devandita orde, de acordo coa proposta formulada por ela e de conformidade cos artigos primeiro, segundo e sétimo da orde de referencia,
Primeiro. Conceder as contías que se sinalan nos anexos I e II aos centros incluídos no Plan de mellora de bibliotecas escolares durante o curso 2011/2012, vistas as memorias de actividades levadas a cabo durante o devandito curso e os proxectos presentados para o período 2012/13.
Segundo. Integrar no Plan de mellora de bibliotecas escolares, para o curso 2012/13, os 63 novos centros seleccionados, que se relacionan no anexo III.
Terceiro. Asignar as contías que se detallan nos devanditos anexos, destinadas a apoiar os procesos de transformación das bibliotecas en centros de recursos de lectura, información e aprendizaxe, favorecer as actividades de fomento da lectura e de educación no acceso e uso da información (para o correcto desenvolvemento dos proxectos lectores de centro e apoio ao tratamento do currículo), e de acordo coas liñas prioritarias de actuación presentadas.
Cuarto. Os gastos realizados xustificaranse segundo o recollido no artigo oitavo da Orde de 26 de abril de 2012, antes do 7 de xuño de 2013.
Quinto. A non entrega da memoria e/ou xustificación do gasto no prazo sinalado poderá ser causa de revogación das cantidades asignadas, debendo proceder o centro ao reintegro da cantidade percibida, sen prexuízo das responsabilidades que se lle poidan exixir.
Sexto. O incumprimento total ou parcial dos proxectos ou das condicións que se tiveron en conta para a súa concesión poderá dar lugar á anulación ou modificación da contía do importe concedido.
Santiago de Compostela, 17 de setembro de 2012
CORRECCIÓN de erros. Orde do 23 de agosto de 2012 pola que se publica a concesión dos premios extraordinarios de bacharelato correspondentes ao curso 2011-2012, convocados pola Orde do 2 de maio de 2012 (Diario Oficial de Galicia do 7 de maio).
Consellería de Cultura, Educación e Ordenación Universitaria — III. Outras disposicións — 26/09/2012

Advertido un erro na orde publicada no DOG nº 166, do 31 de agosto de 2012, cómpre efectuar a seguinte modificación:
Na páxina 34764, na décimo primeira fila da táboa, onde di:
«6906 Emma Pereira Arias 32008941 IES Eduardo Blanco Amor»,
Debe dicir:
«6906 Emma Pereira Arias 32008604 CPR Plurilingüe Santa María».
CORRECCIÓN de erros. Orde do 23 de decembro de 2011 pola que se aproba o Plan Xeral de Explotación Marisqueira para o ano 2012.
Consellería do Mar — III. Outras disposicións — 30/04/2012

Advertidos erros na Orde do 23 de decembro de 2011, publicada no DOG n.º 1, do 2 de xaneiro de 2012, pola que se aproba o Plan Xeral de Explotación Marisqueira para o ano 2012, fanse as oportunas correccións:
Artigo 10. Polbo (Octopus vulgaris).
Na páxina 103: na letra f) Horario de traballo das embarcacións con nasa para polbo, deberá engadírselle o seguinte punto:
«– Desde o 1 de novembro ata o 31 de decembro: desde as 7.00 horas ata as 17.00 horas, de luns a venres. O descanso semanal desenvolverase desde as 17.00 horas do venres ata as 7.00 horas do luns».
Cadro I: plans de explotación de algas.
Na páxina 125: provincia de Pontevedra, 2.ª fila, C.P. A Guarda.
Onde di: «Modalidade: mergullo en apnea», debe dicir: «Modalidade: mergullo con subministración de aire desde superficie».
CORRECCIÓN de erros. Orde do 25 de abril de 2012 pola que se amplía o prazo para a presentación do proxecto anual de servizos sociais comunitarios municipais no exercicio 2012.
Consellería de Traballo e Benestar — III. Outras disposicións — 30/04/2012

Advertido erro na devandita orde, publicada no
Diario Oficial de Galicia
n.º 81, do 27 de abril de 2012, cómpre facer a seguinte corrección:
Na páxina 15508, artigo único, onde di: «15 días hábiles a partir da data da publicación da presente orde», debe dicir: «15 días hábiles a partir do seguinte ao 30 de abril de 2012».